માળીયામિંયાણાના ખાખરેચી ગામે આજે સવારે ખાખરેચી સહિતના ૧૨ ગામના હજારો ખેડુતો દ્વારા માળીયા નર્મદા બ્રાન્ચ કેનાલમાં પાણી છોડવાની માંગ સાથે માળીયા તાલુકાના હજારો ખેડૂતો ભાઈઓ અને બહેનો રસ્તા ઉપર ઉતરી આવ્યા હતા અને કેનાલ સુધી કુચ કરી હતી જો કે ખેડૂતોની રેલીને પગલે સરકારને રાતોરાત કેનાલમાં પાણી છોડવામાં આવતા પાણી બે કલાકમાં જ ખાખરેચી સુધી પહોંચશે તેવી અધિકારીઓએ જાહેરાત કરી હતી છતાં ખેડૂતો દ્વારા ઉપવાસ આંદોલન ચાલુ રાખવામાં આવતા સરકાર ભીંસમાં આવી છે માળીયા તાલુકાના ૧૨ થી ૧૩ ગામના ખેડૂતોને ૩૦ કિલોમીટરના વિસ્તારમાં સિંચાઈ માટે નર્મદા બ્રાન્ચ કેનાલ મારફતે પાણી આપવા સરકારે યોજના તો બનાવી છે પરંતુ ધ્રાંગધ્રા અને હળવદ તાલુકાના ખેડતો આ પાણીનો વધુ ઉપાડ કરતા હોવાથી બ્રાન્ચ કેનાલમાં માળીયા પંથકના ખાખરેચી માણાબા કુંભારીયા ઘાટીલા સહિતના ગામના ખેડૂતોને પાણી મળતું નથી જેને પગલે આકરે પાણીએ થયેલા ખેડૂતો દ્વારા મોરબી જિલ્લા કલેકટરને આવેદનપત્ર પાઠવી આજથી ત્રણ દિવસ જલદ ઉપવાસ આંદોલન શરૂ કરવા ચીમકી ઉચ્ચારવામાં આવી હતી બીજી તરફ ખેડૂતોએ આપેલી ચીમકી મુજબ જ આજે સવારે ખાખરેચી ગામે હજારોની સંખ્યામાં ખેડૂતો અને મહિલાઓ ઉમટી પડયા હતા અને કેનાલ તરફ રેલી સ્વરૂપે કૂચ કરી હતી, ખેડૂતોનો મિજાજ જોતા ખુદ જિલ્લા કલેકટર માકડીયા પણ ખાખરેચી દોડી ગયા હોવાનું જાણવા મળ્યું હતું.